**Dagsorden**

**DH Aalborg FU møde**

**10. september 2019**

**kl. 14.00 – 17.00**

**”Trekanten” Sebbersundvej 2 a, 9220 Aalborg SØ**

**Lokale 3**

**Udsendt den 1. september 2019**

**Deltagere: Ulla, Asghar, Christian, Børge og Anne-Louise.**

**Afbud: Birthe, Anders, Bernd, Charlotte og Palle.**

1. Valg af ordstyrer

**Asghar.**

1. Valg af referent

**Anne-Louise.**

1. Godkendelse af dagsordenen

**Ja.**

1. Godkendelse af referat

**Referat fra sidste gang er endnu ikke modtaget.**

1. Økonomi
	1. § 18, Ny ansøgningsrunde 1. april – 30. september 2019 (udbetaling januar – 31. marts 2020)

**Såfremt puljen skal søges, skal vi også have projekter, som pengene skal bruges på. Det vedtages derfor, at puljen ikke søges, da vi ikke har brug for pengene dette år.**

* 1. DH driftsmidler på 30.000 kr.

**Vi har modtaget 30.000 kr. fra DH.**

1. DH Aalborgs hjemmeside

**DH har fået en ny hjemmeside, hvilket medfører at lokalafdelingerne også har fået ny hjemmeside. Det nye er, at man ikke længere skal have kontaktoplysninger og data på bestyrelsen på hjemmesiden. Der skal kun være oplysninger på formanden, og Ullas oplysninger fremgår derinde.
Der er referater fra 2017 og 2018, som på nuværende tidspunkt ikke er på hjemmesiden, såfremt det ønskes, kan de lægges på hjemmesiden. Det vedtages at referater fra tidligere møder skal lægge på hjemmesiden. Ulla kontakter DH central om beslutningen.**

**Anne-Louise har allerede sendt referater fra 2018 og frem til Ulla. Der mangler dog nogle referater, og vi ’udfylder hullerne’, når de referater vi har er kommet på hjemmesiden. Ulla sender en mail, når dette er sket.**

1. Forberedelse af et eventuelt nyt bestyrelsesmøde til erstatning for det aflyste bestyrelsesmøde den 14. august 2019

**Det skal besluttes om vi skal afholde et nye bestyrelsesmøde. Der kom 2 tilmeldinger fra inviterede politikere efter vi havde aflyst mødet i august.**

**Det vedtages at der ikke afholdes et nyt bestyrelsesmøde som erstatning for mødet i august pga. manglende ressourcer.**

**Næste bestyrelsesmøde ligger i november/december, hvor vi skal afholde julefrokost.**

1. Henvendelse om et samarbejde vedr. en badebro ved Bisnap (mail den 30. juli – Jørgen Christensen)

**Ulla videresendte en mail fra Jørgen Christensen vedr. badebroen, hvor der blev spurgt ind til tankerne bag projektet mv. Muligheden om at søge midler hos tilgængelighedspuljen samt at lade sig rådgive at Kit Bos vedr. badebroen blev også forelagt Jørgen Christensen.**

**Desværre har han ikke vendt tilbage efterfølgende.**

**Der er ikke noget, som vi i DH kan gøre yderligere.
Det besluttes at Ulla orienterer Jørgen om, at hans idé og forespørgsel er fremlagt for FU.**

1. Forslag til aktiviteter, arrangementer mv. til donationen på 25.000 kr.

**Dette er et punkt, som Birthe gerne ville have på dagsordenen, idet der foreligger et ønske om at dokumentere hvad pengene bruges til.**

**Det besluttes at punktet gemmes til næste FU møde.**

1. Administrative procedurer – forslag til ændringer – FU mødereferater sendes til bestyrelsesmedlemmer og -suppleanter og bestyrelsesmødereferater sendes også til suppleanter i bestyrelsen

**Bestyrelsesmedlemmerne har på nuværende tidspunkt pligt til at sende referater videre til suppleanter.
Det besluttes at referaterne kun sendes til bestyrelsesmedlemmerne, som derefter kan videresende referaterne til deres suppleanter.**

**Det besluttes endvidere at referater fra FU-møder også sendes til medlemmer af bestyrelsen. Dog først når referatet er godkendt af FU medlemmer.**

1. Politiske sager til drøftelse
	1. Forslag til ændringer af DH’s vedtægter – skal behandles på Repræsentantskabsmødet i oktober

**Der er møde den 4.-5. oktober i Kolding, hvor Ulla er blevet valgt som repræsentant for Region Nord. Der er yderligere to, som også er repræsentanter fra Nord, og tre observatører. Der er i alt seks deltagere fra hver region.

Der er ingen forslag fra FU til ændring af vedtægterne.**

* 1. Budgetforslag 2020 og overslagsårene, omprioriteringskataloger fra Aalborg Kommunes forvaltninger

**På nuværende tidspunkt skulle budgetforslaget være præsenteret i Handicaprådet. Det er ikke sket, da processen er udskudt fra regeringens side. Der var en forventning om, at vi kunne fortælle hvilket høringssvar som Handicaprådet ville have for 2020. Det er imidlertid ikke sket, hvorfor punktet gemmes til næste FU møde.**

* 1. Udpegelse af stedfortræder for Birthe Hvolbæk i skolebestyrelsen på Voksenskolen for Undervisning og Kommunikation

**VUK er lokaliseret på Studievej i Nørresundby. Til orientering var det tidligere muligt at stedfortrædere sammen med repræsentant også kunne deltage i møderne, det er dog ikke en mulighed længere.
Det besluttes at Ulla bliver stedfortræder, og Ulla giver VUK besked.**

1. Handicaprådet

(hvilke sager vil vi gerne have Handicaprådet til at tage op?)

**Ulla har et ønske om, at Handicaprådet tager emnet om *hvilke konsekvenser det har for budgettet, at der er kommet en aftale mellem KL og Staten, hvor man fjerner omprioriteringsbidraget og tilfører x antal mia. til kommunernes budget?* Ulla har et ønske om at vide, hvilken effekt det har på budgettet i 2020.**

**Asghar har et ønske om, at Handicaprådet taget emnet op om dagtilbud, botilbud og plejehjem. Har en borger tidligere boet på et botilbud og bruger dagtilbud (eks. Lejbjergcentret), kan det ikke lade sig gøre, hvis vedkommende flytter/bor på plejehjem. Hvordan kan det være? Rådmanden er blevet kontaktet, men har endnu ikke givet et svar.**

1. Gensidig orientering samt tilbagemeldinger på deltagelse som DH Aalborg FU repræsentant

**Der er ingen gensidig orientering på nuværende tidspunkt.**

1. Gensidig orientering samt tilbagemeldinger på deltagelse som DH repræsentant

**Ulla har været til møde den 26. august 2019 i Patientinddragelsesudvalget. Mødet omhandlede bl.a.:
- Status på Steno Diabetescenter Nordjylland
- Status på patientansvarlig læge
- Præsentation af ny metode (F-ACT modellen) til behandling i psykiatrien**

1. Eventuelt

**Det føres til referat at Nordjyske optog det debatindlæg, som Ulla skrev som svar på et debatindlæg fra Enhedslistens Per Clausen ang. tilgængelighed i Aalborg Midtby ift. skilte på fortove, stræder og pladser. Debatindlægget er i Nordjyske og indlægget er vedlagt dette referat.**

**Børge har et ønske om, at mailkorrespondancerne holdes til de mails og emner, som de passer til. Der kan hurtigt opstå forvirring om, hvad og til hvem mailene henvender sig til. Der kan selvfølgelig ske fejl, men vær opmærksom på hvordan vi svarer og sender mails, således emnerne henvender sig til hinanden og ikke alt muligt andet.**

**Ved interessante kurser kan I kontakte Asghar, som vil skrive videre til Katja. På DH’s hjemmeside er det muligt at finde fremtidige kurser. Ulla sender også mails med information om fremtidige DH kurser.**